section_heading: Životopis
paragraph_text: Nakon ostavke Georgija Kjoseivanova 15. veljače 1940. imenovan je premijerom Kraljevine Bugarske. Filov je bio saveznik cara Borisa III. U studenom 1940. godine, Vlada Bogdana Filova predložila je Zakon o zaštiti nacije, a Parlament ga je usvojio 24. prosinca 1940. Ovaj zakon je jednak Nürnberškom zakonu Trećeg Reicha kojim se Židovima ukidaju građanska prava.<ref> Filov je osnovao Komesarijat za židovske poslove, kao izvršno tijelo koje se bavi Židovima u Bugarskoj. U skladu s vladinom odlukom donesenom u ožujku 1943., 11.343 Židova iz "novih teritorija" okupirane sjeverne Grčke i Vardarske banovina bilo je deportirano u njemačke pritvore, a kasnije u logor Treblinka gdje su ubijeni i gotovo nitko nije preživio.<ref> Zbog pritiska Bugarske pravoslavne crkve i zamjenika predsjednika Parlamenta Dimitra Peševa 50.000 Židova iz "stare zemlje" (Bugarska prije rata) nije deportirano.